b'\n_START_ARTICLE_\nCherubinas\n_START_PARAGRAPH_\nCherubinas\xc2\xa0(hebr. \xd7\x9b\xd7\xa8\xd7\x95\xd7\x91 cherub, daugiskaita \xd7\x9b\xd7\xa8\xd7\x95\xd7\x91\xd7\x99\xd7\x9d cherubim)\xc2\xa0\xe2\x80\x93 auksin\xc4\x97s antgamtin\xc4\x97s b\xc5\xabtyb\xc4\x97s, turin\xc4\x8dios keturis sparnus ir stov\xc4\x97jusios vir\xc5\xa1 \xc5\xbeyd\xc5\xb3 \xc5\xa1ventyklos skrynios._NEWLINE_Manoma, kad cherubinai atrod\xc4\x97 kaip sparnuoti li\xc5\xabtai su \xc5\xbemogi\xc5\xa1komis galvomis. Cherubinai i\xc5\xa1skleistais sparnais vir\xc5\xa1 \xc5\xa1ventyklos skrynios buvo nematomo Vie\xc5\xa1paties sostas._NEWLINE_Cherubinai pamin\xc4\x97ti Tanacho I\xc5\xa1\xc4\x97jimo knygoje 25:19.\n_START_SECTION_\nJudaizmas\n_START_PARAGRAPH_\nJudaizme tikima angel\xc5\xb3 egzistavimu, cherubinai priklauso \xc5\xbeyd\xc5\xb3 angeli\xc5\xa1kajai hierarchijai. Ta\xc4\x8diau kai kurios konservatyviojo judaizmo frakcijos skirtingai interpretuoja liturgines rekomendacijas, susijusias su cherubinais.\n_START_SECTION_\nKatalikyb\xc4\x97\n_START_PARAGRAPH_\nKataliki\xc5\xa1koje teologijoje, pagal filosofo Pseudo-Dionisijaus Areopagito ra\xc5\xa1tus, cherubinai u\xc5\xbeima antr\xc4\x85 auk\xc5\xa1\xc4\x8diausi\xc4\x85 rang\xc4\x85 angeli\xc5\xa1koje hierarchijoje po serafim\xc5\xb3. Prad\xc5\xbeios knygoje cherubinas minimas kaip angelas, saugantis su liepsnojan\xc4\x8diu kalaviju rytin\xc4\x99 rojaus sodo pus\xc4\x99.'